Kinnitatud Vasalemma Põhikooli direktori 16.09.2011 käskkirjaga nr 1-3/12

Muudetud direktori 07.10.2016 käskkirjaga nr 1-3/7

Muudetud direktori 22.06.2017 käskkirjaga nr 1-3/19

Muudetud direktori 01.09.2023 käskkirjaga nr 1-4/3

# Vasalemma Põhikooli õpilaste tunnustamise kord

1. Käesolev kord kehtestatakse Haridus- ja teadusministri 9. augusti 2010.a määruse nr 37 “Õpilaste tunnustamise tingimused ja kord” alusel.
2. Koolil on õigus avaldada tunnustust õppetöös või tunnivälises tegevuses silmapaistnud õpilastele alljärgnevalt:
	1. suuline kiitus klassi ees;
	2. suuline kiitus kooli ees;
	3. kirjalik kiitus õpilaspäevikus;
	4. kiituse avaldamine direktori käskkirjaga;
	5. autasustamine kooli kiituskaardiga;
	6. autasustamine kooli diplomiga;
	7. autasustamine kiituskirjaga klassi või kooli lõpetamisel;
	8. premeerimine;
	9. kutsumine koos vanematega kooli direktori vastuvõtule.
3. Põhikoolilõpetajat, kellel kõigi lõputunnistusele kantavate õppeainete viimane aastahinne on „väga hea“ ning käitumine „eeskujulik“ või „hea“, tunnustatakse kiitusega põhikooli lõputunnistusega.
4. Kiituskirjaga klassi lõpetamisel tunnustatakse õpilast, kellel on kõikide õppeainete aastahinded on „väga head“ (kehaline kasvatus, muusika, tööõpetus ja kunstiõpetus võivad olla „head“) ning käitumine „eeskujulik“ või „hea“.
5. Kiituskirjaga väga heade tulemuste eest üksikus õppeaines tunnustatakse põhikoolilõpetajat, kellel on antud õppeaines 7., 8. ja 9. klassi aastahinne „väga hea“ või 8. ja 9. klassi aastahinne „väga hea“ (juhul, kui antud aine oli vaid 8. ja 9. klassi õppekavas) ning käitumine vähemalt „rahuldav“.
6. Kooli kiituskaardiga
	1. väga hea õppimise eest tunnustatakse iga trimestri lõpus õpilast, kellel kõikide õppeainete trimestrihinded on „väga head“ (muusika, kehaline kasvatus, tööõpetus ja kunstiõpetus võivad olla „head“) ja käitumine vähemalt „hea“.
	2. hea õppimise eest tunnustatakse iga trimestri lõpus õpilast, kellel kõikide õppeainete trimestrihinded on „väga head“ ja „head“ ning käitumine vähemalt „hea“.
	3. hea õppimise eest tunnustatakse õppeaasta lõpus õpilast, kellel kõikide õppeainete aastahinded on „väga head“ ja „head“ ning käitumine vähemalt „hea“.
	4. koolivälistel spordivõistlustel, olümpiaadidel, konkurssidel jne. osalenud õpilasi.
7. Kooli diplomiga tunnustatakse koolisiseste spordivõistluste, olümpiaadide, konkursside jne. võitjaid.
8. Õppetöös või tunnivälises tegevuses silmapaistnud õpilasi võidakse premeerida raamatu või mälestusesemega.
9. Õpilaste tunnustamise kiitusega põhikooli lõputunnistusel, kiituskirjaga klassi lõpetamisel, kiituskirjaga väga heade tulemuste ees üksikus õppeaines ja kooli kiituskaardiga väga hea või hea õppimise eest otsustab kooli õppenõukogu.